Վերը նշվածից հետեւում է, որ սույն հոդվածում առաջ քաշված «հայկական քաղաքական խնդիրների աշխարհը» հորինված հայեցակարգ չէ եւ կախված է ոչ միայն մեզանից: Ճիշտ այնպես, ինչպես, օրինակ, հակասեմականությունը, որպես համաշխարհային երեւույթ, կախված չէ հրեաների կամքից: Հետեւաբար, առկա է այդ «աշխարհի» հրամայական բնութագիրն ու այդ խնդիրները իրենց շահերին համապատասխան լուծելու ուղիների որոնման անհրաժեշտությունը: Հակառակ դեպքում դրանք կլուծվեն ուրիշների կողմից` հայ ժողովրդի հաշվին: